**HiNCube** prosjektet ble startet i 2006 av Frank Vedal og Jøran Antonsen ved Høgskolen i Narvik. Rundt 40 studenter ble med på prosjektet hvor studenter skal planlegge og bygge en picosatellitt av Cubesat standarden. En picosatellitt er 10x10x10 cm og veier 1 kg. Satellitten skal opp i en lav jordbane og skal ta bilder av jorden som skal kunne lastes ned til bakkestasjonen på HiN. Arbeidet på satellitten har blitt delt blant grupper av studenter som har fått egne ansvarsområder. Juni 2012 ble HiNCube ferdigstilt og flyklar. HinCube skal bli integrert i P-Pod sammen med flere satellitter. Det var planlagt oppskytning med Dnepr-programmet fra Yasny, Russland midten av oktober 2012.

Attitude Determination and Control System
-----------------------------------------

Er systemet som er ansvarlig for å finne ut hvor satellitten befinner seg og hvor den peker, for så å endre orientering slik at man kan ta bilder av det man ønsker. For å endre orientering brukes magnetspoler som man sender strøm gjennom for å generere et magnetisk felt. Dette fører til at satellitten orienterer seg i forhold til Jordas magnetfelt og på den måten kan man endre orientering.

Communication
-------------

Er systemet som er ansvarlig for å ta i mot kommandoer fra bakkestasjonen i Narvik, Svalbard og Andøya. UHF og VHF vil bli brukt som kommunikasjonsfrekvenser, og radioamatørpakkeformatet AX.25 vil bli brukt. Dette gjør det mulig for radioamatører å tracke satellitten når den er oppe i verdensrommet.

Electronic Power System
-----------------------

Dette systemet skal generere strøm med hjelp av solceller som er plassert på hver av sidene til satellitten. Denne strømmen lagres så i et batteri og kan leveres til de forskjellige systemene som er ombord i satellitten.

Mission Analysis
----------------

Er gruppen som er ansvarlig for å analysere alt som satellitten skal gjennom og sørge for at elektronikken som blir bygget holder det som kreves. Deres ansvar er å sikre at satellitten klarer å utføre oppdraget sitt.

Payload
-------

Nyttelasten ombord i satellitten skal være et kamera og termiske sensorer som skal måle hvordan temperaturen ombord forplanter seg.

On-Board Data Handling
----------------------

Er "hjernen" i satellitten som skal styre alt ombord i satellitten. Den mottar kommando fra bakkestasjonen gjennom kommunikasjonssystemet for så å utføre kommandoen. Det kan for eksempel være å endre orientering slik at kameraet peker på Narvik for så å ta bilde.

Structure
---------

Strukturen til satellitten er en aluminium ramme som elektronikken skal plasseres i. Den må sørge for at elektronikken overlever de store G kreftene som det vil bli utsatt for under oppskytning.
Solcellestrukturen består av en ut-frest plastramme, hvor det er plass til spole, fotodiode og to solceller.

Testing
-------

HiNCube har vært igjennom flere små tester underveis i prosjektet. Første gang den var satt sammen som en fungerende cubesat var sommeren 2010. Dette ble engineering\qualification modell(QM) som gjennomførte vibrasjonstest på NATECH i Narvik og termisk vakuum på Kongsberg Defence and Aerospace. Under disse testene fant man ut at det måtte til noen forandringer. Når flightmodellen(FM) sto klar var det gjort så mye endringer at man måtte høre med oppskytnings tilbyder at man kunne sende opp en "prototype". 
En FM har litt lavere testkrav enn QM, mens en protoflightmodell(PFM) er en kombinasjon av de forskjellige testene som er nødvendig. 
Det nye designet kom seg igjennom alle testene og er klar for å fly i bane seinhøsten 2012.

Søppel
------

HiNCube ble 2013-11-21 kategorisert som Inactive satelite da den delte seg opp i 3 deler. Delene blir pr 19.02.2024 fortsatt tracket og faller inn under kategorien rom-søppel. HiNCube er det eneste gategoriserte rom søppel registrert på Norge i LEO bane. Annet rom søppel kategorisert under Norge pr. 19.02.2024 er 6 stykk utrangerte Thor satelitter som går i GEO bane lenger ut.

Eksterne lenker
---------------

* 
* HiNCube prosjektet
* HiNCube prosjektet
* Nasjonalt studentsatellitt program[*død lenke*]

1. ↑  *astria.tacc.utexas.edu*. Besøkt 19. februar 2024.  Manglende eller tom `|tittel=` (hjelp)